Diari Oficial de la Generalitat Valenciana


Sumari del DOGV 4862, del 14-10-2004 (2004/10924)

DECRET 219/2004, de 8 d'octubre, del Consell de la Generalitat, pel qual es creen dos col·legis públics d'Educació Infantil i Primària a Bétera.
------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10963


Data del document
:   08-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Bétera
    * centre d'ensenyament
    * ensenyament públic

DECRET 219/2004, de 8 d'octubre, del Consell de la Generalitat, pel qual es creen dos col·legis públics d'Educació Infantil i Primària a Bétera. [2004/X10399]
  
La localitat de Bétera atén l'escolarització de la seua població per mitjà de l'oferta de places escolars de segon cicle d'Educació Infantil a l'Escola d'Educació Infantil Josepa Guardiola i d'Educació Primària en el Col·legi Públic d'Educació Primària Cervantes.
  
El 8 de juny de 1999, la Generalitat i l'Ajuntament de Bétera van subscriure un conveni per a la construcció d'un centre escolar, amb capacitat suficient per a concentrar l'oferta educativa d'Educació Infantil de segon cicle i d'Educació Primària, segons les necessitats previsibles en eixe moment. De conformitat amb tot el que s'ha estipulat, l'Ajuntament ha efectuat la construcció anticipada del centre segons el programa de necessitats elaborat en el seu moment per les direccions generals de Règim Econòmic i Centres Docents de la Conselleria de Cultura i Educació.
  
L'evolució demogràfica de la localitat ha fet que la demanda d'escolarització a Bétera augmentara a un ritme superior al previst pel que, conseqüentment, ha sigut necessari modificar les previsions inicials i, a més del centre de nova construcció, crear un de nou per a atendre les necessitats de les ensenyances citades.
  
La Societat Mercantil Construccions i Infraestructures Educatives de la Generalitat Valenciana, SA (CIEGSA) ha supervisat la construcció de l'edifici escolar i la seua adequació a les exigències establides en el Reial Decret 1.537/2003, de 5 de desembre, pel qual s'establixen els requisits mínims dels centres que impartixen ensenyances de Règim General no Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
La Inspecció Educativa de la Direcció Territorial de Cultura, Educació i Esport de València i la Direcció General d'Ensenyament han emés un informe proposta perquè els nous centres es creen per transformació de l'Escola d'Educació Infantil Josepa Guardiola i el Col·legi Públic d'Educació Primària Cervantes.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat (DOGV de 8.09.1997), establix que estos centres tindran la denominació específica que determine la Conselleria de Cultura i Educació, després d'haver consultat el consell escolar municipal o, en cas que no n'hi haja, del ple de l'ajuntament corresponent.
  
El Consell Escolar Municipal ha proposat que s'assigne la denominació específica de Camp de Túria al centre ubicat en les noves instal·lacions i la de Lloma del Mas al que s'ubicarà en l'antiga seu del Col·legi Públic d'Educació Infantil i Primària Cervantes.
  
En aplicació del que establixen l'article 17 de la Llei Orgànica 8/1985, de 3 de juliol, reguladora del Dret a l'Educació i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller de Cultura, Educació i Esport, després de la deliberació del Consell de la Generalitat, en la reunió celebrada el dia 8 d'octubre de 2004,
  
DECRETE
  
Article 1
  
Es creen per desglossament, prèvia integració de l'Escola d'Educació Infantil Josepa Guardiola, codi 23175987, i del Col·legi Públic Cervantes, codi 86887290, els centres docents següents.
  
Província: València
  
Municipi: Bétera
  
Codi: 88560394
  
Denominació: Col·legi Públic d'Educació Infantil i Primària Camp de Túria
  
Adreça: av. del País Valencià, núm. 86
  
Titular: Generalitat
  
Composició: 9 unitats d'Educació Infantil i 18 d'Educació Primària
  
Capacitat: 225 llocs escolars d'Educació Infantil i 450 d'Educació Primària
  
Província: València
  
Municipi: Bétera
  
Codi: 18088265
  
Denominació: Col·legi Públic d'Educació Infantil i Primària Lloma del Mas
  
Adreça: carretera de Sant Antoni de Benagéber, km. 1.
  
Titular: Generalitat
  
Composició: 3 unitats d'Educació Infantil i 6 d'Educació Primària
  
Capacitat: 75 llocs escolars d'Educació Infantil i 150 d'Educació Primària
  
Article2
  
Els nous centres escolars iniciaran les seues activitats el curs escolar 2004/05.
  
Article 3
  
1. El Col·legi Públic d'Educació Infantil i Primària Camp de Túria, en el dit curs escolar, oferirà 7 unitats d'Educació Infantil i 14 d'Educació Primària.
  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Ensenyança en Valencià (PEV).
  
3. El centre disposarà dels llocs de treball següents:
  
- 8 d'Educació Infantil
  
- 14 d'Educació Primària
  
- 2 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 1 d'Educació Primària, Música
  
- 2 d'Educació Primària, Educació Física
  
- 2 d'Educació Especial, Pedagogia Terapèutica
  
Article 4
  
1. El Col·legi Públic d'Educació Infantil i Primària Lloma del Mas impartirà el programa d'educació bilingüe Programa de d'ensenyança en Valencià (PEV).
  
2. El centre disposarà dels llocs de treball següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Música
  
- 1 d'Educació Primària, Educació Física
  
- 1 d'Educació Especial, Pedagogia Terapèutica
  
Article 5
  
Se suprimixen, a la finalització del curs escolar 2003/2004, l'Escola d'Educació Infantil Josepa Guardiola, codi 85889667, i el Col·legi Públic Cervantes, codi 73297359.
  
DISPOSICIONS ADDICIONALS
  
Primera
  
El que establix el present decret s'inscriurà al Registre de Centres Docents de la Comunitat Valenciana.
  
Segona
  
El personal docent amb destinació definitiva a l'Escola d'Educació Infantil Josepa Guardiola, codi 35826762, i en el Col·legi Públic Cervantes, codi 20029537, que s'adscriga a un dels centres que es creen per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2.112/1998, de 2 d'octubre, pel qual es regula els concursos de trasllats d'àmbit nacional per a la provisió de places corresponents als cossos docents (BOE de 6 d'octubre de 1998).
  
Tercera
  
La Direcció Territorial de Cultura, Educació i Esport nomenarà l'equip directiu dels centres, de conformitat amb el que establixen els articles 80, 4) i 91.2 de la Llei Orgànica 10/2002, de 23 de desembre, de Qualitat de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2004/2005, excepte pel que fa al nomenament de l'equip directiu, en este supòsit els seus efectes s'entenen referits a l'1 de juliol de 2004.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN